
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 210 


5 Δεκεμβρίου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

369. Παράταση μεταβίβασης αρμοδιοτήτων Αν. \ 


Υπουργού Εθνικής Οικονομίας στο Γεν. Γραμμα- 
τέα Περιφέρειας Ανατ. Μακεδονίας - Θράκης 1 

370. Οργάνωση, διοίκηση και λειτουργία του Εθνικού 

Κέντρου Πιστοποίησης και Δομών Συνεχιζόμε¬ 
νης Επαγγελματικής Κατάρτισης. 2 

371. Παράταση λειτουργίας της Ειδικής Υπηρεσίας 

Δημοσίων Έργων (ΕΥΔΕ) για την εκτέλεση του 
έργου Αποχέτευσης και Επεξεργασίας Λυμάτων 
Μείζονος περιοχής Θεσσαλονίκης . 3 

372. Καθορισμός εργατικού δικαιώματος εξορύξεως 

και μεταφοράς Ναξίας σμύριδος . 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο 356/94 Π.Δ. αρμοδιότητας 
Υπουργείου Εξωτερικών (ΦΕΚ 190 Α7 
16.11.1994 . 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 369 (1) 

Παράταση μεταβίβασης αρμοδιοτήτων Αν. Υπουργού 
Εθνικής Οικονομίας στο Γ εν. Γ ραμματέα Περιφέρειας 
Ανατ. Μακεδονίας - Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Των άρθρ. 61 και 66 του Ν. 1622/1986 «Τοπική Αυ¬ 
τοδιοίκηση Περιφερειακή Ανάπτυξη και Δημοκρατικός 
Προγραμματισμός» (ΦΕΚ 92 τ. Α). 

β) Του άρθρου 19 του Ν. 1735/1987 «Προσλήψεις στο 
δημόσιο τομέα κ.λπ.» (ΦΕΚ 195 τ. Α). 
γ) Του άρθρου 33 παρ. 5 του Ν. 1832/1989 «Τροποποί¬ 


ηση και συμπλήρωση της νομοθεσίας για την τοπική αυτο¬ 
διοίκηση κ.λπ.» (ΦΕΚ 54 τ. Α). 

δ) Του άρθρου 84 του Ν. 1943/1991 «Εκσυγχρονι¬ 
σμός της Οργάνωσης και Λειτουργίας της Δημόσιας Διοί¬ 
κησης (ΦΕΚ 50 τ. Α). 

ε) Του άρθρου 29 Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 τ. Α) όπως αυτό προστέ¬ 
θηκε με το άρθρο 27 του Ν. 2081 /1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις». (ΦΕΚ 154 τ. Α). 

2. Την απόφαση του Πρωθυπουργού αριθ. ΥΠ 79/ 
18.5.1994 «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας». (ΦΕΚ 364 τ. Β’). 

3. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του Κρατικού 
Προϋπολογισμού. 

4. Την γνωμοδότηση με αριθ. 604/1994 του Συμβου¬ 
λίου της Επικράτειας μετά από πρόταση των Υπουργών 
Προεδρίας της Κυβέρνησης, Οικονομικών, Εσωτερικών, 
και του Αναπληρωτή Υπουργού Εθνικής Οικονομίας, απο¬ 
φασίζουμε: 

Αρθρο 1 

Παρατείνεται για μία διετία από της ενάρξεως της 
ισχύος του παρόντος η ισχύς των διατάξεων του Π. Δ/τος 
451/1991 (ΦΕΚ Α’ 166) «περί μεταβιβάσεως αρμοδιοτή¬ 
των Υπουργού Εθνικής Οικονομίας στον Γ ενικό Γ ραμμα¬ 
τέα Περιφέρειας Ανατολικής Μακεδονίας - Θράκης. 

Αρθρο 2 

Κάθε γενική ή ειδική διάταξη που αντίκειται στις διατά¬ 
ξεις του παρόντος ή ρυθμίζει διαφορετικά τα θέματα που 
διέπονται από αυτό καταργείται. 

Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Αναπληρωτή Υπουργό Εθνικής Οικονομίας αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 


Αθήνα, 28 Νοεμβρίου 1994 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΑΝΑΣΤΑΣΙΟΣ ΠΕΠΟΝΗΣ 
ΑΝΑΠ. ΕΘΝΙΚΗΣ ΟΙΚΟΝΟΜΙΑΣ 
ΓΕΩΡΓΙΟΣ ΡΩΜΑΙΟΣ 


ΕΣΩΤΕΡΙΚΩΝ 

ΚΩΣΤΑΣ ΣΚΑΝΔΑΛΙΔΗΣ 

ΟΙΚΟΝΟΜΙΚΩΝ 

ΑΛΕΞ. ΠΑΙΊΑΔΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 370 (2) 

Οργάνωση, διοίκηση και λειτουργία του Εθνικού Κέντρου 
Πιστοποίησης και Δομών Συνεχιζόμενης Επαγγελματι¬ 
κής Κατάρτισης. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 16 του Ν. 
1558/85 «Κυβέρνηση και Κυβερνητικά Όργανα» (Α'. 
137). 

2. Τις διατάξεις της παρ. 2 του άρθρου 17 του Ν. 2224/ 
1994 «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό νομικών προσώπων και άλλες διατάξεις» (Α. 
112 ). 

3. Το γεγονός ότι το παρόν διάταγμα προκαλεί δαπάνη, 
το ύψος της οποίας ανέρχεται στο ποσό των 30 εκατ. δρχ. 
και θα αντληθεί από τον ΚΑΕ 2599, του προϋπολογισμού 
του Υπουργείου Εργασίας. 

4. Την 623/1994 γνωμοδότηση του Συμβουλίου της 
Επικρατείς, με πρόταση του Υπουργού Εργασίας, απο¬ 
φασίζουμε: 

Αρθρο 1 

Σύνθεση, Συγκρότηση και θητεία του 
Διοικητικού Συμβουλίου (Δ.Σ.) 

1. Το εποπτευόμενο από τον Υπουργό Εργασίας νομικό 
πρόσωπο ιδιωτικού δικαίου με την επωνυμία «Εθνικό Κέ¬ 
ντρο Πιστοποίησης Δομών Συνεχιζόμενης Επαγγελματι¬ 
κής Κατάρτισης» (εφεξής Κέντρο), που έχει έδρα την 
Αθήνα, διοικείται από διοικητικό συμβούλιο (άρθρο 17 
παρ. 1 και παρ. 2 του Ν. 2224/1994). 

2. Το Δ.Σ. του Κέντρου είναι ενδεκαμελές (11) και απο- 
τελεΐται από: 

α. Τον Πρόεδρο. 

β. Δύο υπαλλήλους του Υπουργείου Εργασίας. 

γ. Έναν εκπρόσωπο του συλλόγου των εργαζομένων 
του Υπουργείου Εργασίας. 

δ. Δύο εκπροσώπους της Γ ενικής Συνομοσπονδίας Ερ¬ 
γατών Ελλάδας (ΓΣΕΕ). 

ε. Ανά ένα εκπρόσωπο του Συνδέσμου Ελλήνων Βιομη- 
χάνων (ΣΕΒ) και της Γ ενικής Συνομοσπονδίας Επαγγελ- 
ματιών και Βιοτεχνών Ελλάδας (ΓΣΕΒΕ). 

στ) Έναν υπάλληλο του Οργανισμού Απασχόλησης Ερ¬ 
γατικού Δυναμικού (ΟΑΕΔ). 


ζ. Έναν υπάλληλο του Οργανισμού Επαγγελματικής Εκ¬ 
παίδευσης και Κατάρτισης (ΟΕΕΚ). 

η. Έναν υπάλληλο του Υπουργείου Εθνικής Οικονο¬ 
μίας. 

3. Ως Πρόεδρος και Αναπληρωτής Πρόεδρος του Δ.Σ. 
του Κέντρου διορίζονται, από τον Υπουργό Εργασίας, 
πρόσωπα με πτυχίο ανωτάτης Σχολής. 

4. Ο Πρόεδρος και ο Αναπληρωτής Πρόεδρος του Κέ¬ 
ντρου είναι πλήρους απασχόλησης, και οι αποδοχές τους 
οι οποίες θα καθορίζονται με απόφαση του Υπουργού Ερ¬ 
γασίας, μετά γνώμη του Δ.Σ. του Κέντρου δεν μπορεί να 
είναι ανώτερες των αποδοχών και λοιπών παροχών με 
οποιαδήποτε μορφή και ονομασία, του Διοικητή του 
ΟΑΕΔ. 

5. Οι φορείς που προβλέπει η παράγρ. 2 του παρόντος 
άρθρου υποδεικνύουν τα τακτικά και αναπληρωματικά 
μέλη, μέσα σε προσθεσμία δεκαπέντε (15) ημερών από τη 
σχετική πρόσκληση του Υπουργού Εργασίας. 

Σε περίπτωση μη έγκαιρης υποβολής των ανωτέρω υπο¬ 
δείξεων, ο Υπουργός Εργασίας προβαίνει και χωρίς τις 
υποδείξεις στο διορισμό των εκπροσώπων ή υπαλλήλων 
αυτών των φορέων. 

Τα υπό στοιχεία δ’ και ε' μέλη του Δ.Σ. δεν μπορούν να 
είναι μέλη των οργάνων διοίκησης συνδικαλιστικών οργα¬ 
νώσεων των εργαζομένων και των εργοδοτών. 

6. Το Διοικητικό Συμβούλιο συγκροτείται με απόφαση 
του Υπουργού Εργασίας δημοσιευομένη στην Εφημερίδα 
της Κυβερνήσεως. 

7. Το Δ.Σ. μπορεί να λειτουργήσει και με ελλιπή συγκρό¬ 
τηση, μέχρι τρεις μήνες, σε περίπτωση κατά την οποία μέ¬ 
λος του πεθάνει ή αποχωρήσει για οποιοδήποτε λόγο ή 
απωλέσει την ιδιότητα υπό την οποία διορίστηκε στο Δ.Σ. 
και καλείται στη συνεδρίαση το αντίστοιχο αναπληρωμα¬ 
τικό μέλος. Πρέπει δε τα υπόλοιπα μέλη του Δ.Σ. να επαρ¬ 
κούν ώστε να υπάρχει απαρτία κατά τη συνεδρίαση. 

8. Χρέη γραμματέα του Δ.Σ. εκτελεί υπάλληλος του Κέ¬ 
ντρου που ορίζεται, με τον αναπληρωτή του από τον Πρό¬ 
εδρο αυτού. Μέχρι τη στελέχωση του Κέντρου, χρέη προ¬ 
σωρινού γραμματέα εκτελεί υπάλληλος του Υπουργείου 
Εργασίας, οριζόμενος με απόφαση του Υπουργού Εργα¬ 
σίας με την οποία διορίζεται το Δ.Σ. του Κέντρου. 

9. Η θητεία του Δ.Σ. είναι τριετής. Επιτρέπεται ο επανα¬ 
διορισμός των μελών αυτού. 

Αρθρο 2 

Αρμοδιότητες του Διοικητικού Συμβουλίου 

1. Το Δ.Σ. έχει τις ακόλουθες αρμοδιότητες: 
α. Κατευθύνει τις δραστηριότητες του Κέντρου για την 
εκπλήρωση της αποστολής του. 

β. Συντάσσει και εισηγείται προς τον Υπουργό Εργασίας 
του Κανονισμούς που προβλέπονται στην παρ. 3 του άρ¬ 
θρου 17 του Ν. 2224/94. 

γ. Διαχειρίζεται την περιουσία και τους πόρους του Κέ¬ 
ντρου. 

δ. Καταρτίζει τον ετήσιο προϋπολογισμό απολογισμό 
και ισολογισμό του Κέντρου. 

ε. Συνιστά επιτροπές από τα μέλη του ή και με τη συμ¬ 
μετοχή εμπειρογνωμόνων για τη μελέτη και εισήγηση ειδι¬ 
κών θεμάτων. 

στ. Προσλαμβάνει και απολύει το προσωπικό του Κέ¬ 
ντρου. 

ζ. Εγκρίνει τη διενέργεια των αναγκαίων δαπανών. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

η. Αποφασίζει την Ιδρυση Παραρτημάτων του Κέντρου 
στις έδρες των Διοικητικών Περιφερειών και των Νομαρ- 
χιών της χώρας, καθώς και τη σύσταση και συγκρότηση 
Οργάνων και Επιτροπών στα Παραρτήματα του Κέ¬ 
ντρου. 

θ. Εξουσοδοτεί τον Πρόεδρο ή άλλλο μέλος του Δ.Σ. για 
την εκτέλεση των αποφάσεών του. 

ι. Λαμβάνει κάθε αναγκαίο μέτρο για την ανάπτυξη και 
διαχείριση συστήματος Πιστοποίησης και μηχανισμού 
ελέγχου της εκπαιδευτικής ικανότητας των Κέντρων Συ- 
νεχιζομένης Κατάρτισης, καθώς και για τη δημιουργία 
Εθνικού Μητρώου Πιστοποιημένων Κέντρων Συνεχιζομέ- 
νης Κατάρτισης. 

ια. Καθορίζει ή αναπροσαρμόζει τα Κριτήρια Πιστοποίη¬ 
σης των Φορέων και Εκπαιδευτών Συνεχιζομένης Επαγ¬ 
γελματικής Κατάρτισης. 

ιβ. Μεριμνά για την ανάπτυξη και τη διαχείριση συστη¬ 
μάτων πιστοποίησης των προγραμμάτων σπουδών, εκπαί¬ 
δευσης και πιστοποίησης της εκπαιδευτικής ικανότητας 
των εκπαιδευτών συνεχιζόμενης επαγγελματικής κα¬ 
τάρτισης καθώς και για τη δημιουργία σχετικού μη¬ 
τρώου. 

ιγ. Συνεργάζεται με τον ΟΕΕΚ για την ανάπτυξη συστή¬ 
ματος πιστοποίησης ειδικοτήτων και παρέχει κεντρικά και 
περιφερειακά, αντίστοιχα, υποστήριξη στο Εθνικό Συμ¬ 
βούλιο Επαγγελματικής Κατάρτισης και Απασχόλησης 
(ΕΣΕΚΑ), Περιφερειακή Επιτροπή Επαγγελματικής Κα¬ 
τάρτισης και Απασχόλησης (ΠΕΕΚΑ) και Νομαρχιακή Επι¬ 
τροπή Επαγγελματικής Κατάρτισης και Απασχόλησης 
(ΝΕΕΚΑ) σε θέματα αρμοδιότητάς του. 

ιδ. Λαμβάνει κάθε αναγκαίο μέτρο για την ανάπτυξη και 
διαχείριση συστήματος αξιολόγησης του εκπαιδευτικού 
έργου των πιστοποιημένων κέντρων συνεχιζόμενης επαγ¬ 
γελματικής κατάρτισης. 

ιε. Αποφασίζει για τα θέματα που είναι αρμόδιο από το 
Νόμο και τους Κανονισμούς. 

2. Οι αποφάσεις του Δ.Σ. του Κέντρου που αφορούν τις 
αρμοδιότητες αυτού που αναφέρονται στα εδάφια δ', η', ι, 
ια', ιβ' και ιδ', της προηγούμενης παραγράφου, υποβάλλο¬ 
νται για έγκριση στον Υπουργό Εργασίας. 

Άρθρο 3 

Πόροι του Κέντρου 

Οι Πόροι του Εθνικού Κέντρου Πιστοποίησης Δομών 
Συνεχιζόμενης Επαγγελματικής Κατάρτισης προέρχο¬ 
νται: 

α) Από τον πόρο 0,45 που προβλέπεται για τον ΟΑΕΔ 
βάσει του άρθρου 14, του Ν. 2224/1994 και κατά τη διαδι¬ 
κασία των διατάξεων αυτού. 

β) Από τον Προϋπολογισμό του Υπουργείου Εργα¬ 
σίας. 

γ) Από την Ευρωπαϊκή Ένωση. 

δ) Από την παροχή υπηρεσιών προς τρίτους. 

ε) Από δωρεές, δημοσιεύσεις, εκδηλώσεις, εκδόσεις. 

Άρθρο 4 

θέσεις προσωπικού 

1. Ο ανώτατος αριθμός θέσεων διοικητικού, επιστημο¬ 
νικού, ερευνητικού, τεχνικού, βοηθητικού και λοιπού προ¬ 
σωπικού του Κέντρου καθορίζεται σε 40 άτομα. 

2. Με απόφαση του Δ.Σ. του Κέντρου οι θέσεις του προ¬ 
σωπικού κατανέμονται, αναλόγως των υπαρχουσών ανα¬ 


γκών, στα Παραρτήματα. 

Στον Υπουργό Εργασίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Νοεμβρίου 1994 

Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΡΓΑΣΙΑΣ 

ΙΩΑΝΝΗΣ ΣΚΟΥΛΑΡ1ΚΗΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 371 (3) 

Παράταση λειτουργίας της Ειδικής Υπηρεσίας Δημοσίων 

Έργων (ΕΥΔΕ) για την εκτέλεση του έργου Αποχέτευ¬ 
σης και Επεξεργασίας Λυμάτων Μείζονος περιοχής 

Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 (ΦΕΚ Α' 
245) όπως τροποποιήθηκαν και συμπληρώθηκαν με το άρ¬ 
θρο 23 του Ν. 1418/1984 (ΦΕΚ Α' 23). 

2. Τις διατάξεις του άρθρου 29 Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(ΦΕΚ Α' 154). 

3. Τις διατάξεις του άρθρου 8 του Ν. 679/1977 όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ Α' 138). 

4. Την απόφαση αριθ. ΥΠ. 123/15.7.1994 του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα» (ΦΕΚ Β' 550). 

5. Τη γνωμοδότηση αριθ. 612/1994 του Συμβουλίου 
της Επικρατείας, μετά από πρόταση του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Άρθρο μόνο 

Η διάρκεια λειτουργίας της Ειδικής Υπηρεσίας Δημο¬ 
σίων Έργων (ΕΥΔΕ) για την εκτέλεση του έργου Αποχέ¬ 
τευσης και Επεξεργασίας Λυμάτων Μείζονος περιοχής 
Θεσσαλονίκης, όπως αυτή ορίστηκε με το Π. Δ/γμα 132/ 
1983 (ΦΕΚ Α' 59) και παρατάθηκε με τα Προεδρικά Δ/ 
γματα 486/1988 (ΦΕΚ Α' 219) και 440/1991 (ΦΕΚ Α' 
159), παρατείνεται μέχρι 31.12.1999. 

Στον Αναπληρωτή Υπουργό Περιβάλλοντος, Χωροτα¬ 
ξίας και Δημοσίων Έργων, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 28 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΝ. ΓΕΙΤΟΝΑΣ 

Καθορισμός εργατικού δικαιώματος εξορύξεως και μετα¬ 
φοράς ΝαξΙας σμύριδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗ ΔΗΜΟΚΡΑΤΙΑΣ 

Έχοντας υπόψη: | 

1. Τις διατάξεις: 

α. του άρθρου 3 παρ. 2 του από 5.9.1935 Π.Δ. «Περί 
κωδικοποιήσεως των κειμένων διατάξεων περί ΝαξΙας 
σμύριδος» (ΦΕΚ 408/Α/αναδ. 429/Α/28.9.1935). 

β. Του άρθρου 145 παρ. 2 του ΝΔ 210/1973 «Περί Με¬ 
ταλλευτικού Κώδικος» (ΦΕΚ 277/Α/5.10.1973), όπως 
τροποποιήθηκε με το Ν. 857/1978 (ΦΕΚ 239/Α/ 
30.12.1978). 

γ. Του άρθρου 1 παρ. 5, εδ. δτου Π.Δ. 129/92 «Περιορι¬ 
σμός συναρμοδιοτήτων κατά την έκδοση Υπουργικών 
Αποφάσεων σε θέματα αρμοδιότητος Υπουργείων» (ΦΕΚ 
65/Α/13.4.1992). 

2. Το ΒΔ 594/61 «Περί τρόπου καθορισμού του εργατι¬ 
κού δικαιώματος εξορύξεως και μεταφοράς σμύριδος» 
(ΦΕΚ 146/Α/31.8.1961). 

3. Το Π.Δ. 574/82 «Ανακατανομή των αρμοδιοτήτων 
των Υπουργείων» (ΦΕΚ 104/Α). 

4. Την Δ8/Δ/Φ36.2/ΟΙΚ. 19919/15.9.1994 απόφαση 
του Αναπληρωτή Υπουργού Βιομηχανίας,' Ενέργειας και 
Τεχνολογίας «Αύξηση του εργατικού δικαιώματος εξορύ¬ 
ξεως και μεταφοράς σμύριδος Νάξου». 

5. Την ΥΠ. 122/14.7.1994 απόφαση του Πρωθυπουρ¬ 
γού σχετικά με την ανάθεση αρμοδιοτήτων στον Αναπλη¬ 
ρωτή Υπουργό Βιομηχανίας, Ενέργειας και Τεχνολογίας 
(ΦΕΚ 550/Β/15.7.1994). 

6. Το άρθρο 27 του Ν. 2081/92 (Ε.τ.Κ/Α/154/ 
30.9.92), με το οποίο προστέθηκε νέο άρθρο, το άρθρο 
29Α στο Νόμο 1558/85 «Κυβέρνηση και Κυβερνητικά 
Όργανα». 

7. Το γεγονός ότι από τις διατάξεις αυτού του διατάγμα¬ 
τος προκαλεΐται δαπάνη σε βάρος του Κρατικού Προϋπο¬ 
λογισμού ύψους 34.683.481 δρχ. για το τρέχον οικονο¬ 


μικά έτος. Για τη δαπάνη αυτή έχει έγγραφέ! πίστωση στον 
Κρατικό Προϋπολογισμό στον ειδικό φορές 35/200 ΚΑΕ 
3324 για την πληρωμή του σμυριδεργατικού δικαιώμα¬ 
τος. 

8. Την 579/94 Γνωμοδότηση του Συμβουλίου της Επι- 
κρατείας και με πρόταση του Αναπληρωτή Υπουργού Βιο¬ 
μηχανίας, Ενέργειας και Τεχνολογίας Αποφασίζουμε: 

’Αρθρο Μόνο 

Το καταβαλλόμενο στους σμυριδωρύκτες Νάξου εργα¬ 
τικό δικαίωμα εξόρυξης και μεταφοράς της σμύριδας ανά 
παραδιδόμενο στο Δημόσιο στατήρα, καθορίζεται ως 
εξής: 

α. Πρώτη ποιότητα από 245,30 δρχ. σε 269,83 δρχ. 
από 1.1.1994 έως 31.12.1994. 

β. Δεύτερη ποιότητα από 211,38 δρχ. σε 232,51 δρχ. 
από 1.1.1994 έως 31.12.1994. 

Στον Αναπληρωτή Υπουργό Βιομηχανίας, Ενέργειας και 
Τεχνολογίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΧΡΗΣΤΟΣ ΡΟΚΟΦΥΛΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 190 τ. Α/16.11.94 στο οποίο δημοσιεύτηκε 
το Προεδρικό Διάταγμα 356/1994 του Υπουργείου Εξω¬ 
τερικών, γίνεται η εξής διόρθωση: 

Στον τίτλο του Διατάγματος, στον τρίτο στίχο αυτού, 
αντί του εσφαλμένου «δικαιοσύνης» τίθεται το ορθό «δι¬ 
καιοδοσίας». 

(Από το Υπ. Εξωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



